FIFA tomonidan milliy terma jamoalar uchun navbatdagi reyting e’lon qilindi. O‘tgan oy hisoblariga ko‘ra O‘zbekiston MTJ bir pog‘ona yuqorilagan va ayni vaqtda 474 ochko bilan 72-o‘rinni egallab turibdi.Osiyo qit’asida esa terma jamoa 6-o‘rinni saqlab qoldi. Mintaqa bo‘yicha Eron (689 ochko) terma jamoasi 40-o‘rin bilan eng yaxshi natija qayd etgan bo‘lsa, Yaponiya (614 ochko) milliy terma jamoasi 50-o‘rinni band etgan.Shuningdek Osiyo qit’asi bo‘yicha O‘zbekistondan oldingi pog‘onalarni Janubiy Koreya (57-o‘rin, 575 ochko), Avstraliya (64-o‘rin, 531 ochko) va BAA (68-o‘rin, 501 ochko) egallab turibdi.Eng yuqori o‘nlikda esa o‘tgan oydagi holat o‘zgarmagan, birinchi o‘rin hamon Germaniya terma jamoasiga tegishli. Ikkinchi o‘rinda Argentina, uchinchi o‘rinda esa Belgiya terma jamoasi joylashgan. 1 Germaniya 16872 Argentina 14903 Belgiya 14574 Kolumbiya 14125 Braziliya 13546 Gollandiya 13017 Portugaliya 12218 Urugvay 11769 Shveytsariya 113510 Ispaniya 1132